Captain Phillips (filem)

Captain Phillips nggih punika filem drama biografi thriller saking Amérikah Sarékat ingkang dipundamel taun 2013. Filem punika dipunarahaken déning Paul Greengrass kanthi juru damel Scott Rudin, Michael De Luca lan Dana Brunetti. Skénario kagem filem punika kaanggit déning Billy Ray adhedhasar saking buku A Captain's Duty pakaryanipun Richard Phillips lan Stephan Talty. Juru paraga ingkang kadhapuk maragani filem punika antawisipun Tom Hanks lan Barkhad Abdi.

Filem Captain Phillips kagiyaraken kaping pisanipun nalika pahargyan Festival Film New York surya 27 September 2013. Salajengipun kababar ing Amérikah Sarékat ing surya11 Oktober 2013. Filem punika nampi pangalembana saking para juru kritik.

Juru paraga 

 Tom Hanks minangka Kapten Richard Phillips
 Barkhad Abdi minangka Abduwali Muse
 Catherine Keener minangka Andrea Phillips
 Barkhad Abdirahman minangka Adan Bilal
 Faysal Ahmed minangka Nour Najee
 Mahat M. Ali minangka Walid Elmi
 Michael Chernus minangka Shane Murphy
 David Warshofsky minangka Mike Perry
 Corey Johnson minangka Ken Quinn
 Chris Mulkey minangka John Cronan
 Mark Holden minangka William Rios
 Yul Vazquez minangka Panglima Frank Castellano
 Max Martini minangka Komandan Navy SEAL
 Omar Berdouni minangka Nemo
 Mohamed Ali minangka Assad
 Issak Farah Samatar minangka Hufan

Pangalembana juru kritik 
Filem Captain Phillips nampi pangalembana saking para juru kritik. Miturut Rotten Tomatoes, filem punika pikanthuk pandhemen dumugi 93%, adhedhasar saking 255 pambiji, kanthi rata-rata 8.3/10. Sawetawis miturut Metacritic, filem pikantuk biji 83 saking 100, adhedhasar saking pambijinipun 48 juru kritik. Wondéné CinemaScore mratelakaken bilih filem punika nampi biji "A" saking pamirsa, antawis A+ dumugi F.

Box office 
Filem Captain Phillips kasil ngempalaken arta dumugi $107,100,855 saking pamirsa Amerika Ler, lan $111,690,956 saking negari sanèsipun, kanthi gunggung $218,791,811, nglangkungi ardhana ingkang sampun medal kagem pandamelan, nggih punika $55 yuta. Ing panggiyaran pungkasan peken, filem punika pikantuk $25,718,314, manggeni urutan kaping kalih wonten box office sangandhapipun film Gravity.

Rujukan

Pranala njawi 
 
 
 

Filem abasa Inggris
Filem biografi
Filem drama
Filem thriller
Filem yang didasarkan dari kisah nyata
Filem Amérikah Sarékat taun 2013
Filem Amérikah Sarékat